རྒྱ་བོད་ཡིག་ཚང་ལས།ཡང་ཆོས་རྒྱལ་འདིའི་རིང་ནས།གསོ་སྤྱད་སྨན་གྱི་རིག་ཡང་དར་བར་བྱེད་པ་ལ།དེའང་།དང་པོར།བོད་དུ།སྨན་སྤྱད་བསྒྱུར་བའི་དུས་གསུམ་བྱུང་བ་ནི།མེས་སྲོང་བཙན་སྒམ་པོའི་རིང་ལ།གསོ་རིག་གི་དབུ་བརྙེས་པར་བྱེད་ནའང་།ཐོར་སྤྱད།ཅུང་ཟད་ཙམ་ཅིག་དར་ཏེ།དེ་ནས་མ་དར་རོ།ཁྲི་སྲོང་ལྡེ་བཙན་གྱི་རིང་ལ།སྲོལ་ལེགས་པར་གཏོད་པ་ནི།ལོ་ཙཱ་བ་བཻ་རོ་ཙ་ནས།ཕྱོགས་ཐམས་ཅད་ཀྱི་སྨན་པ་རྣམས་སྤྱན་དྲངས་ནས།བོད་སྐད་དུ་བསྒྱུར་བ་ནི།རྒྱ་གར་ཤིནྟ་གར་པས།སྨན་ལྷས་གསུངས་པའི་རྒྱུད་ཐམས་ཅད་བསྒྱུར།རྒྱ་ནག་ཧ་ཤང་མ་ཧཱ་ཡ་ནས།འཇམ་དཔལ་གྱིས་གསུངས་པའི་རྒྱུད་རྣམས་དང་།བལ་པོ་རྡ་ན་ཤི་ལས།སྤྱན་རས་གཟིགས་ཀྱིས་གསུངས་པའི་རྒྱུད་རྣམས་དང་།གྲུ་གུ་སེང་མཆོག་ཆེན་པོས།ཕྱག་ན་རྡོ་རྗེས་གསུངས་པའི་རྒྱུད་རྣམས་དང་།ཁྲོམ་བཙན་པ་ཤི་ལས།བྱམས་པས་གསུངས་པའི་རྒྱུད་རྣམས་དང།དོན་པོ་ཁྱི་མ་རུ་རྩེས།སྒྲོལ་མས་གསངས་པའི་རྒྱུད་ཐམས་ཅད་བསྒྱུར་ནས།བོད་ཀྱི་སྨན་པ་ལ་སྔ་བ།རྒྱལ་པོའི་བླ་སྨན་དུ་བསྐོས་པ་དགུ་དང་།དར་བྱེད་ཀུན་ཏུ་གྲགས་པའི་སྨན་པ་བཞི་བཅུ་རྩ་ལྔ་ལ་སོགས་པ།སྨན་པ་མཁས་པར་གྲགས་པ་དགུ་བཅུ་རྩ་གཉིས་བྱུང་རབས་ལས་སོགས་རྒྱས་བཤད་ཟུར་དུ་གསལ།ཞེས་དང་།